ऑल इंडिया इंटर यूनिवर्सिटी वुमंस हॉकी चैंपियनशिप 16 से
ग्वालियर| लक्ष्मीबाई नेशनल इंस्टीट्यूट ऑफ फिजिकल एजुकेशन (एलएनआईपीई) में 16 मार्च से ऑल इंडिया इंटर यूनिवर्सिटी वुमंस हॉकी चैंपियनशिप का आयोजन किया जाएगा। छह दिवसीय इस चैंपियनशिप में पहली बार ग्वालियर की तीन यूनिवर्सिटी (एलएनआईपीई, जेयू और आईटीएम)एक साथ अपनी-अपनी चुनौती पेश करेंगी। चैंपियनशिप के सभी मुकाबले संस्थान के हॉकी मैदान पर खेले जाएंगे। शहर के खेल प्रेमियों के लिए अच्छी खबर। एलएनआईपीई के हॉकी मैदान पर वे लोग जल्द ही रियो ओलिंपिक में खेल चुकी हॉकी खिलाड़ियों को खेलते हुए देख सकेंगे। यह संभव होगा लीग कम नाकआउट आधार पर अगले सप्ताह से शुरू होने वाली महिलाओं की हॉकी चैंपियनशिप से। इस चैंपियनशिप में चार जोन की टॉप 4-4 टीमें अपने-अपने खेल का प्रदर्शन करेंगी। जानकारी के अनुसार सभी 16 टीमें 15 मार्च को ग्वालियर पहुंच जाएंगी। इसके बाद 16 मार्च को शुभारंभ अवसर के दौरान अपनी यूनिवर्सिटी के फ्लैग के साथ मार्चपास्ट करेंगी, फिर हॉकी से अपने खेल का प्रदर्शन करेंगी। चैंपियनशिप के लिए आने वाले ऑफिशियल्स के ठहरने की व्यवस्था इंटरनेशनल गेस्ट हाउस में की गई हैैैै।
awa_Deva hin_Deva